Primarul Emil Moț, a avut astăzi, 15 martie, o întâlnire cu locatarii din zona Aleea Înfrățirii. Alături de acesta a fost președintele Consiliului Județean, Marius Oprescu, viceprimarii și reprezentanții direcțiilor din cadrul Primăriei municipiului Slatina. Acesta a ascultat preocupările și problemele care îi apasă pe cetățenii din această zonă și a promis căutarea de soluții pentru rezolvarea acestora.
"Dragi slătineni, alături de președintele Consiliului Județean, Marius Oprescu, viceprimarii și reprezentanții direcțiilor din cadrul Primăriei municipiului Slatina, am avut o întâlnire cu locatarii din zona Aleea Înfrățirii.
Am ascultat cu atenție preocupările și problemele semnalate de către toți cei prezenți, căutând împreună soluții pentru rezolvarea acestora.
Sunt convins că prin colaborare și dialog continuu putem găsi cele mai bune soluții pentru nevoile locuitorilor din această zonă.
Vă mulțumesc tuturor celor care au participat și au contribuit la această discuție constructivă."